PIB Headquarters
पीआईबी का कोविड-19 पर दैनिक बुलेटिन

· भारत में कुल सक्रिय मामलों की संख्या गिरकर 4.28 लाख पर आई
· पिछले 24 घंटों में 36,604 नए मामले सामने आए
· पिछले 24 घंटों में 43,062 रोगी ठीक हुए हैं
· ठीक होने वाले रोगियों की दर बढ़कर आज 94.03 प्रतिशत हुई
· स्वास्थ्य मंत्रालय ने कोविड-19 के रोकथाम के मद्देनजर बाजारों के लिए मानक संचालन प्रक्रिया जारी की
- टेलीमेडिसिन सेवा ई-संजीवनी ने 9 लाख परामर्श पूरे किये
#Unite2FightCorona
#IndiaFightsCorona
भारत में सक्रिय मामलों की संख्या 132 दिनों के बाद गिरकर 4.28 लाख तक आई, पिछले तीन दिन से प्रतिदिन 30,000 नए मामले सामने आए
भारत में कुल सक्रिय मामलों की संख्या आज गिरकर 4.28 लाख  पर आ गई है। यह 132 दिन के बाद सबसे कम है। 23 जुलाई, 2020 को कुल सक्रिय मामले 4,26,167 थे। सक्रिय मामलों की संख्या में निरंतर कमी आई है। भारत के वर्तमान सक्रिय मामले कुल पॉजिटिव मामलों का केवल 4.51 प्रतिशत हैं। पिछले तीन दिन से देश में प्रतिदिन सामने आ रहे कोविड-19 के नए मामलों की संख्या 30,000 है। पिछले 24 घंटों में 36,604 नए मामले सामने आए हैं और 43,062 रोगी ठीक हुए हैं। इस तरह पिछले पांच दिन से प्रतिदिन ठीक हो रहे लोगों की संख्या नए मामलों की संख्या से अधिक हो गई है। नए ठीक हुए लोगों की संख्या नए मामलों से अधिक हो जाने के कारण ठीक होने वाले रोगियों की दर आज 94.03 प्रतिशत हो गई है। कुल ठीक हुए रोगियों की संख्या 89,32,647 है। ठीक हुए रोगियों और सक्रिय मामलों के बीच का अंतर धीरे-धीरे बढ़ रहा है। इसने आज 85 लाख के आंकड़े को पार कर लिया और अब यह 85,04,003 हो गया है। नए ठीक हुए रोगियों में से 78.35 प्रतिशत रोगी 10 राज्यों/केन्द्र शासित प्रदेशों से हैं। महाराष्ट्र में एक दिन में सबसे ज्यादा रोगियों के ठीक होने का आंकड़ा दर्ज किया गया है, जो कि 6,290 है। केरल में 6,151 और दिल्ली में 5,036 रोगी एक दिन में ठीक हुए हैं। 77.25 प्रतिशत नए मामले 10 राज्यों/केन्द्र शासित प्रदेशों से हैं। केरल में एक दिन में सर्वाधिक 5,375 नए मामले दर्ज किए हैं, इसके बाद महाराष्ट्र का स्थान है जिसने एक दिन में 4,930 नए मामले दर्ज किए हैं। पिछले 24 घंटे में 501 मामलों में रोगी की मौत हुई है। 10 राज्यों/केन्द्र शासित प्रदेशों में 79.84 प्रतिशत नई मौतें दर्ज की गईं। महाराष्ट्र में सर्वाधिक 95, दिल्ली और पश्चिम बंगाल में क्रमश: 86 और 52 मौतें एक दिन में दर्ज की हैं।
ज्यादा जानकारी के लिए पढ़ें
स्वास्थ्य मंत्रालय ने कोविड-19 के रोकथाम के मद्देनजर बाजारों के लिए मानक संचालन प्रक्रिया जारी की
स्वास्थ्य और परिवार कल्याण मंत्रालय ने देश में कोविड-19 के प्रसार को रोकने के लिए एहतियाती उपायों पर मानक संचालन प्रक्रिया  जारी किया है। स्वास्थ्य मंत्रालय ने कहा है कि बाजार में बड़ी संख्या में लोग अपनी दैनिक जरूरतों, खरीदारी, मनोरंजन और भोजन के लिए आते हैं जिसको ले कर कोविड-19 के प्रसार को रोकने के लिए एक प्रोटोकॉल तैयार किया गया है। आर्थिक गतिविधियों के शुरु होने के साथ, कोविड महामारी के बीच, बाजार में भीड देखी जा रही है। कोविड-19 पर उचित व्यवहार के बिना इस तरह की भारी भीड से कोरोनावायरस बीमारी फैलने की संभावना है। यह दस्तावेज़ कोविड-19 के प्रसार को रोकने के लिए बाज़ार में सुनिश्चित किए जाने वाले संभावित उपायों के अलावा अपनाए जाने वाले विभिन्न सामान्य एहतियाती उपायों की रूपरेखा तैयार करता है। ये दिशानिर्देश खुदरा और थोक दोनों बाजारों पर लागू होंगे। इसमें कुछ बड़े बाजार जैसे मॉल / हाइपर / सुपरमार्केट भी शामिल हो सकते हैं।
ज्यादा जानकारी के लिए पढ़ें
स्वास्थ्य मंत्रालय की टेलीमेडिसिन सेवा ई-संजीवनी ने 9 लाख परामर्श का आंकड़ा पूरा किया
स्वास्थ्य मंत्रालय की राष्ट्रीय टेलीमेडिसिन की पहल ने एक ऐतिहासिक उपलब्धि के रूप में आज 9 लाख डॉक्टरी परामर्श का आंकड़ा छू लिया है। ई-संजीवनी और ई-संजीवनी ओपीडी प्लेटफार्मों के माध्यम से सबसे ज्यादा परामर्श लेने वाले शीर्ष 10 राज्य हैं- तमिलनाडु , उत्तर प्रदेश , केरल , मध्य प्रदेश , गुजरात , हिमाचल प्रदेश  , आंध्र प्रदेश , उत्तराखंड , कर्नाटक , और महाराष्ट्र । टेलीमेडिसिन वो जगह है जहां दूर बैठे रोगी इंटरनेट के जरिए उपचार करा सकते हैं। ई- संजीवनी पर रियल-टाइम वीडियो कॉन्फ्रेंसिंग से दूर-दूर बैठे रोगी, डॉक्टर और विशेषज्ञ बिना किसी रुकावट के बैठक कर सकते हैं। इन दूरस्थ परामर्शों के अंत में इस प्लेटफॉर्म पर एक इलेक्ट्रॉनिक निदान पत्र भी तैयार किया जाता है जिसके आधार पर दवाइयां ली जा सकती हैं। कोविड-19 महामारी के दौरान दूर-दराज के इलाकों से रोगियों को स्वास्थ्य सेवाएं लेने के लिए सशक्त बनाने के मकसद से इन सेवाओं को शुरू किया गया था और अभी तक स्वास्थ्य मंत्रालय की इस सेवा को 28 राज्य शुरू कर चुके हैं। अब ये राज्य टेलीमेडिसिन सेवाओं की दीर्घकालिक सेवाओं के लिए त्वरित रूप से काम कर रहे हैं।
ज्यादा जानकारी के लिए पढ़ें
विश्व स्वास्थ्य संगठन की विश्व मलेरिया रिपोर्ट 2020; भारत ने मलेरिया के मामलों को कम करने में प्रभावी सफलता हासिल की
विश्व स्वास्थ्य संगठन द्वारा जारी विश्व मलेरिया रिपोर्ट 2020 का कहना है कि भारत ने मलेरिया के मामलों में कमी लाने के काम में प्रभावी प्रगति की है। यह रिपोर्ट गणितीय अनुमानों के आधार पर दुनियां भर में मलेरिया के अनुमानित मामलों के बारे में आंकडे जारी करती है। रिपोर्ट के अनुसार भारत इस बीमारी से प्रभवित वह अकेला देश है जहां 2018 के मुकाबले 2019 में इस बीमारी के मामलों में 17.6 प्रतिशत की कमी दर्ज की गई है। भारत का एनुअल पेरासिटिक इंसीडेंस  2017 के मुकाबले 2018 में 27.6 प्रतिशत थाऔर ये 2019 में 2018 के मुकाबले 18.4 पर आ गया। भारत ने वर्ष 2012 से एपीआई को एक से भी कम पर बरकरार रखा है। भारत ने मलेरिया के क्षेत्रवार मामलों में सबसे बडी गिरावट लाने में भी योगदान किया है यह 20 मिलियन से घटकर करीब 6 मिलियन पर आ गई है।
ज्यादा जानकारी के लिए पढ़ें
केंद्र सरकार के कर्मचारियों के लिए आयुष डे केयर थेरेपी केन्द्रों को स्वीकृति मिली
स्वास्थ्य और परिवार कल्याण मंत्रालय ने केंद्र सरकार के कर्मचारियों और पेंशनभोगियों के लिए आयुर्वेद, योग और प्राकृतिक चिकित्सा प्रणालियों के तहत डे केयर थेरेपी केन्द्र सुविधा के एक प्रस्ताव को मंजूरी दी गई। आयुर्वेद, योग और प्राकृतिक चिकित्सा के निजी डे केयर थेरेपी केंद्रों को जल्द ही सीजीएचएस द्वारा प्रदान की जाने वाली डे केयर थेरेपी सेंटर ऑफ कन्वेन्शनल  दवा के पैनल के समान केंद्र सरकार स्वास्थ्य योजना  के तहत सूचीबद्ध किया जाएगा। सीजीएचएस के सभी लाभार्थी, साथ ही पेंशनभोगी इन केंद्रों का लाभ उठा सकेंगे। मंत्रालय ने यह कदम जनता के बीच दवाओं की आयुष प्रणाली की बढ़ती लोकप्रियता को ध्यान में रखते सभी सीजीएचएस लाभार्थियों के लिए उठाया गया है। डे केयर थेरेपी केंद्रों की प्रारंभिक सूची को एक साल के लिए दिल्ली और एनसीआर में प्रायोगिक आधार पर शुरू किया जाएगा और बाद में अन्य स्थानों के लिए भी विचार किया जाएगा।
ज्यादा जानकारी के लिए पढ़ें
श्रीलंका इकोनॉमिक सम्मेलन-2020 में वित्त मंत्री ने मुख्य भाषण दिया
केंद्रीय वित्त मंत्री निर्मला सीतारमण ने वर्चुअल माध्यम से 20वें श्रीलंका इकोनॉमिक सम्मेलन  में मुख्य भाषण संबोधित किया। सीलोन चैम्बर ऑफ कॉमर्स श्रीलंका का आर्थिक और व्यापारिक मामलों के मुद्दों को उठाने वाला प्रमुख संगठन है। इस बार सम्मेलन की थीम “रोडमैप फॉर टेक ऑफ: ड्राइविंग ए पीपुल-सेंट्रिंक इकोनॉमिक रिवाइवल” है। उद्घाटन के मौके पर श्रीलंका के राष्ट्रपति महामहिम गोटाबाया राजपक्षे ने अध्यक्षता की। सम्मेलन के दौरान वित्त मंत्री निर्मला सीतारमण ने भारत द्वारा महामारी के दौरान उठाए गए कदमों के बार में जानकारी दी। इसके अलावा उन्होंने कहा कि भारत श्रीलंका के आर्थिक विकास के लिए लगातार कदम उठा रहा हैं। इसके लिए जरूरी नीतिगत बदलाव भी किए जा रहे हैं। साथ ही उन्होंने कहा कि भारत के “आत्मनिर्भर अभियान” और “अपने पर भरोसा रखने वाला  श्रीलंका” का विजन एक दूसरे के पूरक हैं।
ज्यादा जानकारी के लिए पढ़ें
भारत कच्चे तेल का उचित और अनुकूल मूल्य निर्धारित करेगा- श्री धर्मेन्द्र प्रधान
पेट्रोलियम एवं प्राकृतिक गैस और इस्पात मंत्री श्री धर्मेन्द्र प्रधान ने कहा कि भारत कच्चे तेल का उचित और अनुकूल मूल्य निर्धारित करने की ओर अग्रसर है। आज यहां आत्मनिर्भर भारत पर स्वराज्य वेबिनार में उन्होंने कहा कि एकाधिकार के दिन चले गए हैं, और अब उत्पादकों को उपभोक्ताओं के दृष्टिकोण को भी ध्यान में रखना होगा। पेट्रोलियम मंत्री ने कहा कि भारत वर्तमान में दुनिया की प्राथमिक ऊर्जा का केवल 6 प्रतिशत उपयोग कर रहा है और उसकी ऊर्जा की प्रति व्यक्ति खपत अभी भी वैश्विक औसत का एक तिहाई है। लेकिन, यह परिदृश्य तेजी से बदल रहा है। भारत वैश्विक ऊर्जा मांग में वृद्धि को बढ़ावा देगा क्योंकि इसकी ऊर्जा खपत 2040 तक 3 प्रतिशत प्रति वर्ष तक बढ़ने का अनुमान है, जो दुनिया की सभी प्रमुख अर्थव्यवस्थाओं की तुलना में तेज है। आत्मनिर्भर भारत के बारे में बात करते हुए, श्री प्रधान ने कहा कि भारत ने साहस और आत्मनिर्भरता की भावना के साथ कोविड-19 स्थिति का सामना किया है। उन्होंने कहा कि आत्मनिर्भर भारत के पांच स्तम्भ अर्थव्यवस्था, अवसंरचना, प्रणाली, जीवंत आबादी और मांग पर केन्द्रित हैं। “आत्मनिर्भर भारत पैकेज और प्रधानमंत्री ग्रामीण कल्याण योजना ने समाज के सभी वर्गों को राहत दी है और कोविड-19 महामारी के दौरान सभी क्षेत्रों को आवश्यक सहायता प्रदान की है। ये भारत को तेजी से भारतीय विकास की कहानी के अगले अध्याय को शुरू करने में सक्षम बनाएंगे। कोरोना वायरस महामारी के बीच हम भारतीय आत्मनिर्भर बनने का संकल्प लेते हैं और हमारे मस्तिष्क में 'आत्मनिर्भर भारत' बनाने का स्वप्न है। यह सपना एक प्रतिज्ञा में बदल रहा है। उन्होंने कहा कि आज 130 करोड़ भारतीयों के लिए आत्मनिर्भर भारत एक 'मंत्र' बन गया है। ''
ज्यादा जानकारी के लिए पढ़ें
रेलवे फ्रेट ने 2020 में माल की उच्चतम लदाई  दर्ज की, इस साल नवंबर में पिछले साल की समान अवधि की तुलना में 9% की वृद्धि दर्ज की
भारतीय रेलवे के लिए नवंबर 2020 के महीने में कमाई और लोडिंग के मामले में माल ढुलाई के उच्च स्तर को बनाए रखना जारी है। मिशन मोड पर,भारतीय रेलवे का नवंबर 2020 के महीने के लिए माल लदान पिछले वर्ष की लोडिंग और सी अवधि के लिए कमाई को पार कर गया है। नवंबर 2020 के महीने में, भारतीय रेलवे का लोड 109.68 मिलियन टन था,जो पिछले वर्ष की इसी अवधि की लोडिंग  की तुलना में 9% अधिक है। इस अवधि में भारतीय रेलवे ने माल ढुलाई से 10657.66 करोड़ रुपये की कमाई की जो पिछले वर्ष की इसी अवधि की कमाई  की कमाई की तुलना में 449.79 करोड़ रुपये  अधिक है। त्योहार की छुट्टियों और चक्रवात निवार के कारण माल लदान के प्रभावित होने के बावजूद,भारतीय रेलवे ने पिछले तीन महीनों में  लगातार आर्थिक सुधार का सुझाव देते हुए माल ढुलाई में प्रभावशाली आंकड़े दर्ज करना जारी रखा है। उल्लेखनीय है कि रेलवे फ्रेट आवाजाही को बहुत ही आकर्षक बनाने के लिए भारतीय रेलवे में कई रियायतें / छूट दी जा रही हैं। यह ध्यान दिया जा सकता है कि माल ढुलाई आवा में सुधार को संस्थागत रूप दिया जाएगा और इसमें आगामी शून्य आधारित टाइम टेबल को शामिल किया जाएगा। भारतीय रेलवे ने कोविड-19 के समय का उपयोग अपनी सभी चौतरफा दक्षता और प्रदर्शन को बेहतर बनाने के लिए किया है।
ज्यादा जानकारी के लिए पढ़ें
दिव्यांगजनों के सशक्तिकरण के लिए राष्ट्रीय पुरस्कार विजेताओं के चयन लिए राष्ट्रीय चयन समिति की बैठक कोविड-19 महामारी की स्थिति के कारण स्थगित
दिव्यांगजनों के सशक्तिकरण के लिए राष्ट्रीय पुरस्कार 'दिव्यांगजन अंतर्राष्ट्रीय दिवस' पर दिव्यांग व्यक्तियों के योगदान/कौशल की मान्यता और सरकारी संगठनों/संस्थानों तथा निजी संस्थाओं द्वारा किए गए योगदान की मान्यता में प्रदान किये जाते हैं। ये राष्ट्रीय पुरस्कार हर वर्ष 3 दिसंबर को दिव्यांग व्यक्तियों के सशक्तिकरण के क्षेत्र में प्रदान किये जाते हैं। इसके अनुसार, सामाजिक न्याय और अधिकारिता मंत्रालय के साथ दिव्यांग व्यक्तियों के विभाग  ने 25 जुलाई, 2020 को एक विज्ञापन जारी किया था, जिसमें राष्ट्रीय पुरस्कार,2020 के लिए आवेदन आमंत्रित किए गए थे। इस संदर्भ में विभाग को आवेदन / नामांकन प्राप्त हुए हैं। परिणामस्वरूप, आवेदकों द्वारा प्रस्तुत दस्तावेजों और रिकॉर्ड की जांच के द्वारा चयन प्रक्रिया को विस्तृत तरीके से किया जाना है। इसके बाद, इसे राष्ट्रीय चयन समिति के समक्ष रखा जाना चाहिए। तदनुसार, राष्ट्रीय चयन समिति की बैठक 01.12.2020 को आयोजित होने वाली थी। हालांकि, यह बैठक कोविड19 महामारी की मौजूदा स्थिति के कारण स्थगित कर दी गई है। कोविड की स्थिति में सुधार होने के बाद, राष्ट्रीय चयन समिति की बैठक आयोजित कर इस प्रक्रिया को पूरा करने के लिये एक पूर्व सूचना के माध्यम से लोगों को सूचना के अधीन आयोजित की जाएगी।
ज्यादा जानकारी के लिए पढ़ें
पीआईबी के स्थानीय कार्यालयों से प्राप्त जानकारी
- महाराष्ट्र: कोविड-19 से ठीक होने वाले मामलों में धीरे-धीरे वृद्धि देखी जा रही है। महाराष्ट्र में कोविड-19 की रिकवरी दर 92.49 प्रतिशत है जबकि मृत्यु दर 2.58 प्रतिशत है। मंगलवार को सात महीनों के बाद पहली बार, मुंबई में कोविड से केवल 9 लोगों की मृत्यु दर्ज की गई है। राज्य में सक्रिय मामलों की संख्या अब 89,098 है।
- गुजरात: गुजरात उच्च न्यायालय ने मास्क नहीं पहनने वालों को अनिवार्य रुप से कोविड-19 देखभाल केंद्रों पर सामुदायिक सेवा का आदेश दिया है और राज्य सरकार को इस पर एक अधिसूचना जारी करने का निर्देश दिया है। इस बीच, गुजरात सरकार ने कोविड-19 के लिये आरटी-पीसीआर परीक्षण की दर 800 रुपये रखी है। राज्य में सक्रिय मामलों की संख्या 14,885 है।
- राजस्थान: राजस्थान में कोविड-19 की स्थिति की समीक्षा करने के लिए एक केंद्रीय टीम आज जयपुर के दौरे पर है। नीति आयोग के सदस्य डॉ. विनोद कुमार पॉल के नेतृत्व में केंद्रीय दल ने आज सुबह स्वास्थ्य विभाग के अधिकारियों के साथ कोविड-19 संक्रमण की राज्य स्तरीय समीक्षा की। जयपुर और जोधपुर में संक्रमण की स्थिति की भी समीक्षा की गई। राज्य में पिछले एक सप्ताह में नए मामलों में कमी आई है। लेकिन जयपुर, जोधपुर और कोटा में बड़ी संख्या में मामले सामने आ रहे हैं और सभी सक्रिय मामलों में से 34 प्रतिशत अकेले जयपुर में हैं, जबकि लगभग 22 प्रतिशत सक्रिय मरीज जोधपुर में हैं।
- असम: असम में, 222 और लोगों कोविड-19 से पॉजिटिव पाए गए जबकि 135 रोगियों को कल छुट्टी दी गई। राज्यों में कुल मामलों की संख्या 212998 है। डिस्चार्ज होने वाले रोगियों की संख्या 208528, सक्रिय मामले 3486 और कुल 981 मौतें हुईं।
- केरल: राज्य सरकार ने कोविड-19 जांच के दिशानिर्देशों को संशोधित किया है। अब रोकथाम अवधि की शुरुआत में 60 वर्ष से अधिक आयु, गर्भवती महिलाओं, कुपोषण से पीड़ित बच्चों का आरटीपीसीआर परीक्षण किया जाएगा। साथ ही वृद्धाश्रम में रहने वालों का महीने में एक बार आरटीपीसीआर परीक्षण किया जाएगा। इस बीच, राज्य द्वारा संचालित केरल स्टेट ड्रग्स एंड फार्मास्युटिकल लिमिटेड ने स्थानीय निकाय चुनावों में उपयोग किए जाने के लिये 2.5 लाख लीटर से अधिक सैनिटाइज़र का उत्पादन किया है। अगले सप्ताह स्थानीय निकाय चुनावों के दौरान राज्य के 34,780 बूथों में इसका उपयोग किया जाएगा। कोविड-19 के प्रकोप के बाद केरल में यह पहला चुनाव है। सबरीमाला भगवान अयप्पा मंदिर में दर्शन के लिए अतिरिक्त कूपन के लिए ऑनलाइन बुकिंग आज से शुरू हो गई है। कार्यदिवसों पर भक्तों की संख्या 1,000 के मुकाबले 2,000 कर दी गई है।
- तमिलनाडु: चक्रवात बुरेवी से पहले मुख्यमंत्री के पलानीस्वामी की अध्यक्षता में हुई समीक्षा बैठक हुई। सीएम ने कहा कि एनडीआरएफ की नौ टीमों को मदुरै, कन्याकुमारी, तूतूकुड़ी और तिरुनेलवेली जिलों में तैनात किया गया है। “अधिकारियों को निचले इलाकों में रहने वाले लोगों को निकालने के लिए आदेश जारी किये गये है। उन्होंने कहा कि राहत केंद्रों पर बुनियादी आवश्यकताओं की व्यवस्था की जाएगी, जैसे हाथों की सफाई के लिये सैनेटाइजर उप्लब्ध कराना साथ ही और शारीरिक दूरी जैसे नियमें को भी सुनिश्चित किया जाएगा”। दक्षिण रेलवे ने नौ और विशेष ट्रेनें संचालित करेगा। 2 दिसंबर को सुबह 8 बजे से नौ विशेष ट्रेनों के लिए आरक्षण।
- कर्नाटक: राज्य स्वास्थ्य और चिकित्सा शिक्षा मंत्री डॉ. के. सुधाकर ने कहा है कि राज्य में कोवाक्सिन ट्रायल सफल होने जा रहे हैं और कर्नाटक कोविड-19 वैक्सीन के वितरण के लिए पूरी तरह से तैयार है। वे वैदेही इंस्टीट्यूट ऑफ मेडिकल साइंस एंड रिसर्च सेंटर में भारत बायोटेक के कोवाक्सिन के तीसरे चरण के नैदानिक परीक्षण के शुभारंभ के मौके पर बोल रहे थे। कोविड के मद्देनजर, राज्य तकनीकी सलाहकार समिति ने सिफारिश की है कि नए साल के मौके पर होने वाले सार्वजनिक उत्सव पर प्रतिबंध लगाया जाए और 26 दिसंबर से 1 जनवरी तक कर्फ्यू लगाया जाए।
- आंध्र प्रदेश: राज्य सरकार ने मंगलवार को उच्च न्यायालय में एक याचिका दायर की, जिसमें राज्य निर्वाचन आयोग  के फरवरी 2021 में स्थानीय चुनाव कराने के फैसले को चुनौती दी गई। पंचायत राज विभाग के प्रमुख सचिव गोपाल कृष्ण द्विवेदी ने कहा कि यह एकतरफा निर्णय है और उच्च न्यायालय से राज्य निर्वाचन आयोग को उचित परामर्श के बिना फरवरी में चुनाव नहीं कराने के लिए निर्देशित करने का आग्रह किया गया। श्री द्विवेदी ने राज्य निर्वाचन आयोग द्वारा स्थानीय चुनावों के संचालन के लिए जारी आदेशों को रद्द करने का आग्रह किया, जिसमें कहा गया कि सार्वजनिक स्वास्थ्य सरकार की प्राथमिकता है और पूरी सरकारी मशीनरी कोविड -19 के प्रसार में लगी हुई है।
- तेलंगाना: पिछले 24 घंटों में 565 नए मामले सामने आए। 925 ठीक हुए और 1 की मौत। कुल मामले - 2,70,883, सक्रिय मामले - 9,266, कुल मौतें – 1462, डिस्चार्ज - 2,60,155। राज्य में 96.03 प्रतिशत की रिकवरी दर, जबकि देश भर में रिकवरी दर 94 प्रतिशत है। हैदराबाद में जीएचएमसी चुनावों में मतदान प्रतिशत 46.6%। 2016 में 45.29% और 2009 में 42.04% दर्ज किया गया था।
पीआईबी द्वारा जांचे गए तथ्य